Προς το Προεδρείο της Βουλής των Ελλήνων

**ΑΝΑΦΟΡΑ**

**- προς την υπουργό Παιδείας & Θρησκευμάτων**

**Θέμα: «Δωρεάν χορήγηση self-test και για τους εκπαιδευτικούς των Κέντρων Ξένων Γλωσσών/Φροντιστηρίων»**

Η βουλευτής Μερόπη Τζούφη καταθέτει ως αναφορά προς την υπουργό Παιδείας & Θρησκευμάτων, την επιστολή του Συλλόγου Ιδιοκτητών Κέντρων Ξένων Γλωσσών Ιωαννίνων, σχετικά με τη δωρεάν χορήγηση self-tests για τους εκπαιδευτικούς των Κέντρων Ξένων Γλωσσών/Φροντιστηρίων.

Σύμφωνα με το Σύλλογο Ιδιοκτητών Κέντρων Ξένων Γλωσσών Ιωαννίνων, στους χώρους των Κέντρων Ξένων Γλωσσών και των εκπαιδευτηρίων Μέσης Εκπαίδευσης συναθροίζεται αρκετά μεγάλος αριθμός μαθητών. Συνεπώς, θα έπρεπε να έχει προβλεφθεί η δωρεάν χορήγηση self-tests και για τους εν λόγω εκπαιδευτικούς και όχι να καλύπτουν τη σχετική δαπάνη με δικά τους έξοδα.

Ο Σύλλογος υπενθυμίζει πως οι εκπαιδευτικοί των Φροντιστηρίων και των Κέντρων Ξένων Γλωσσών πλήττονται διαχρονικά από την παράνομη «μαύρη» διδασκαλία και δεν υπάρχουν περιθώρια για περαιτέρω επιβαρύνσεις στο εισόδημά τους, ζητώντας να συμπεριληφθούν άμεσα στη δυνατότητα δωρεάν χορήγησης self-tests.

**Επισυνάπτεται η σχετική επιστολή**

**Παρακαλούμε για την απάντηση, τις σχετικές ενέργειες και την ενημέρωσή μας**

**13 Ιανουαρίου 2022**

**Η καταθέτουσα βουλευτής**

**Μερόπη Τζούφη**